რატი ამაღლობელის „სიტყვის სახელოსნო“: ღმერთები და ადამიანები ბერძნულ დრამაში
2016-05-11 19:00 (Asia/Dubai)
11 მაისს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი განაახლებს შეხვედრების ციკლს – პოეზია და რეციტაცია.
პირველ შეხვედრაზე მომხსენებელი, მოწვეულ სტუმართან, მწერალ ლაშა ბუღაძესთან, ერთად ისაუბრებს შემდეგ თემებზე: ესქილეს, სოფოკლესა და ევრიპიდეს ტრაგედიები, დრამა და მისტერიები, არისტოტელე და ხელოვნების ფილოსოფია, პოეზია და დრამატურგია.
დრო: 11 მაისი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. №32)
დასწრება თავისუფალია.

შავი ზღვის რეგიონის რექტორთა მე-12 კონფერენცია - „ფოლკსვაგენის“ ფონდის გენერალური მდივნის, დოქტორ ვილჰელმ კრულის საჯარო მოხსენება
2016-05-11 19:51
12-14 მაისს, ღონისძიებების – „ილიაუნი 10 წლისაა“ – ფარგლებში, ილიას სახელმწიფო უნივერსიტეტში გაიმართება შავი ზღვის უნივერსიტეტების ქსელის კონგრესი 2016 და შავი ზღვის რეგიონის რექტორთა მე-12 კონფერენცია, რომლის თემაა: „უნივერსიტეტის ცვალებადი როლი გლობალურ და რეგიონალურ კონტექსტში“. კონგრესის შესახებ დამატებითი ინფორმაციისთვის ეწვიეთ ბმულს.
12 მაისს, კონგრესის ფარგლებში, შავის ზღვის უნივერსიტეტების ქსელის ახალი პრეზიდენტის, ილიას სახელმწიფო უნივერსიტეტის რექტორის, გიგა ზედანიას, ინაუგურაცია შედგება. გიგა ზედანია ქსელს მომდევნო 2 წლის განმავლობაში, 2018 წლამდე უხელმძღვანელებს.
კონგრესზე ილიას სახელმწიფო უნივერსიტეტის საპატიო დოქტორის წოდება მიენიჭება „ფოლკსვაგენის“ ფონდის გენერალური მდივანს, დოქტორს ვილჰელმ კრულს, რომელიც წაიკითხავს მოხსენებას თემაზე: „უნივერსიტეტის კრეატიული კულტურა“.
ღონისძიებას შეგიძლიათ თვალი ადევნოთ ონლაინ რეჟიმში

შავი ზღვის რეგიონის რექტორთა მე-12 კონფერენცია - „ფოლკსვაგენის“ ფონდის გენერალური მდივნის, დოქტორ ვილჰელმ კრულის საჯარო მოხსენება
2016-05-12 18:30
12-14 მაისს, ღონისძიებების – „ილიაუნი 10 წლისაა“ – ფარგლებში, ილიას სახელმწიფო უნივერსიტეტში გაიმართება შავი ზღვის უნივერსიტეტების ქსელის კონგრესი 2016 და შავი ზღვის რეგიონის რექტორთა მე-12 კონფერენცია, რომლის თემაა: „უნივერსიტეტის ცვალებადი როლი გლობალურ და რეგიონალურ კონტექსტში“.
კონგრესის შესახებ დამატებითი ინფორმაციისთვის ეწვიეთ ბმულს.
12 მაისს, კონგრესის ფარგლებში, შავის ზღვის უნივერსიტეტების ქსელის ახალი პრეზიდენტის, ილიას სახელმწიფო უნივერსიტეტის რექტორის, გიგა ზედანიას, ინაუგურაცია შედგება. გიგა ზედანია ქსელს მომდევნო 2 წლის განმავლობაში, 2018 წლამდე უხელმძღვანელებს.
კონგრესზე ილიას სახელმწიფო უნივერსიტეტის საპატიო დოქტორის წოდება მიენიჭება „ფოლკსვაგენის“ ფონდის გენერალური მდივანს, დოქტორს ვილჰელმ კრულს, რომელიც წაიკითხავს მოხსენებას თემაზე: „უნივერსიტეტის კრეატიული კულტურა“.
დრო: 12 მაისი, 18:30 საათი
ადგილმდებარეობა: B 202 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
სამუშაო ენა: ინგლისური (უზრუნველყოფილი იქნება სინქრონული თარგმანი)
დასწრება თავისუფალია.

კლიმატის ცვლილების ახალი, სერტიფიცირებული კურსის პრეზენტაცია ილიას სახელმწიფო უნივერსიტეტში
2016-05-13 12:00
13 მაისს, 12:00 საათზე, ილიას სახელმწიფო უნივერსიტეტის G 106 აუდიტორიაში, კლიმატის ცვლილების ახალი სასერტიფიკატო კურსის პრეზენტაცია გაიმართება, სადაც საჯარო ლექციას წაიკითხავს კლიმატის ცვლილების წამყვანი საერთაშორისო ექსპერტი – ჰანს ვეროლმე, ხოლო ქართველი სპეციალისტები ისაუბრებენ კლიმატის ცვლილებასთან დაკავშირებულ მთავარ გამოწვევებზე საქართველოსთვის.
ღონისძიება იმართება ჰაინრიხ ბიოლის ფონდის ფინანსური მხარდაჭერით, ანალიტიკური ცენტრის, „მსოფლიო გამოცდილება საქართველოსთვის“ (WEG) პროექტის ფარგლებში, რომლის მიზანია სამოქალაქო საზოგადოების, საჯარო სექტორისა და საგანმანათლებლო ინსტიტუტების შესაძებლობების გაძლიერება კლიმატის ცვლილებისა და მდგრადი განვითარების პოლიტიკის კუთხით.
გლობალური კლიმატის ცვლილება, ექსტრემალურ ბუნებრივი მოვლენების (წყალდიდობები, ღვარცოფები, ქარიშხლები, გაუდაბნოება, ბიოლოგიურ სახეობათა გადაშენება, მყინვარების დნობა და სხვა მრავალი) გახშირებით, საფრთხეს უქმნის საქართველოს გარემოს, მოქალაქეთა კეთილდღეობას და ეკონომიკურ განვითარებას. ამავე დროს საქართველომ 2015 წელს პარიზის კონფერენციაზე აიღო ვალდებულება, მიიღოს მონაწილეობა კლიმატის ცვლილების შერბილებაში და შეამციროს სათბურის გაზის გაფრქვევები.
იმისათვის, რომ ქვეყანა მომზადებული შეხვდეს ამ ახალ გამოწვევებს და საერთაშორისო კლიმატური თანამშრომლობის ფორმტატში მიიღოს სათანადო ფინანსური თუ ტექნიკური დახმარება, აუცილებელია საჯარო და სამოქალაქო სექტორის სათანადო მომზადება. ახალი სასერტიფიკატო კურსი მოამზადებს საჯარო მოხელეებს და სამოქალაქო საზოგადოების და მედიის წარმომადგენლებს, რათა მათ შეძლონ კლიმატის ცვლილების შერბილების და მასთან შეგუების პროცესებში სრულფასოვანი მონაწილეობა, როგორც ქვეყანაში ასევე საერთაშორისო დონეზე.
ილიას სახელმწიფო უნივერსიტეტის დედამიწის შემსწავლელ მეცნიერებათა ფაკულტეტი, ილიაუნის ენერგეტიკისა და მდგრადი განვითარების ინსტიტუტი აქტიურად მონაწილეობენ კლიმატის ცვლილებასთან დაკავშირებულ აქტუალურ კვლევებში. კლიმატის ცვლილების ახალი სასერტიფიკატო კურსი ამ მიმართულების გადადგმული შემდგომი ნაბიჯი იქნება, რაც ქვეყნას დაეხმარება მდგრადი განვითარების, კლიმატის ცვლილებისადმი ადაპტაციის და მისი შერბილების პროცესების წარმატებით განხორციელებაში.
დრო: 13 მაისი, 12:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
დასწრება თავისუფალია

ილიაუნი 10 წლისაა - პროფესორ აკაკი ხელაძის საჯარო ლექცია
2016-05-13 13:00
13 მაისს, 13:00 საათზე, ილიას სახელმწიფო უნივერსიტეტის E 207 აუდიტორიაში, ღონისძიების – „ილიაუნი 10 წლისაა“ – ფარგლებში, ილიას სახელმწიფო უნივერსიტეტის ბიზნესის სკოლის ინიციატივით, რუბრიკით – „მიღწევები და გამოწვევები თანამედროვე ორგანიზაციებში, გაიმართება საჯარო ლექცია.
ლექციის თემა: ვისწავლოთ საუკეთესოსგან – როგორ ძლევენ საუკეთესო მოთამაშეები გამოწვევებს (How A players overcome challenges – Learning from the Best)
ლექციის მიზანი: მონაწილეებთან ერთად მიღწეულ იქნას ე.წ. ფორმულა – ორგანიზაციული გამოწვევების გადალახვა და წარმატების მიღწევა
მომხსენებელი: „საქართველოს ბანკის“ უნივერსიტეტის რექტორი, პროფესორი აკაკი ხელაძე
მომხსენებლის შესახებ
აკაკი ხელაძე „საქართველოს ბანკის“ უნივერსიტეტის რექტორია მისი დაარსების დღიდან. მას კავკასიის უნივერსიტეტისა და ჯორჯიის სახელმწიფო უნივერსიტეტის (აშშ) ერთობლივი სადოქტორო პროგრამის ფარგლებში მიენიჭა დოქტორის აკადემიური ხარისხი. ასევე ფლობს მაგისტრის ხარისხს საინჟინრო და ბიზნესის ადმინისტრირების მიმართულებებით. 2002-2003 წლებში გაიარა მასწავლებელთა დახელოვნების სპეციალური პროგრამა ჯორჯიის სახელმწიფო უნივერსიტეტში (აშშ). 2003 წლიდან აკაკის ხელაძეს წამყვანი პოზიციები ეკავა სხვადასხვა ორგანიზაციაში. მისი პედაგოგიური გამოცდილებაც 2003 წლიდან იწყება. იგი იყო თბილისის სახელმწიფო უნივერსიტეტის ეკონომიკისა და ბიზნესის ფაკულტეტის დეკანი; კავკასიის ბიზნესის სკოლაში სხვადასხვა დროს მუშაობდა სამაგისტრო და სადოქტორო პროგრამების დირექტორად, მენეჯმენტის მიმართულების ხელმძღვანელად, სატრენინგო პროგრამების მენეჯერად. იგი ამჟამად გრენობლის უმაღლესი მართვის სკოლის (საფრანგეთი) ასოცირებული პროფესორია მენეჯმენტის მიმართულებით. აქტიურად ეწევა სატრენინგო და საკონსულტაციო საქმიანობას როგორც საჯარო, ასევე კერძო სექტორში მომუშავე ინდივიდებისა და ორგანიზაციებისათვის.
დრო: 13 მაისი, 13:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი (ჩოლოყაშვილის გამზ. #3/5)
დასწრება თავისუფალია.

იულია მალიშნიგის კომპოზიციის პრემიერა და ვორკშოპი ახალგაზრდა გიტარისტებისთვის
2016-05-13 16:00
2016 წლის 13 მაისს, 16:00 საათზე, ილიას სახელმწიფო უნივერსიტეტის თეატრი უმასპინძლებს ცნობილ ავსტრიელ გიტარისტს, მომღერალსა და კომპოზიტორს, იულია მალიშნიგს.
მუსიკოსი ქართველ მსმენელს შესთავაზებს მუსიკალურ-ლიტერატურული კომპოზიციის პრემიერას, რომელიც ცნობილი ავსტრიელი მწერლის, იოზეფ როთის, ნოველის – „ყმაწვილი მუსიკოსისა და მშვენიერი პრინცესას ამბავი“ – მიხედვით შეიქმნა.
იულია მალიშნიგი შეასრულებს კიდევ რამდენიმე ნაწარმოებს თავისი ახალი ალბომიდან „Kiss of Life“, მათ შორის, სიმღერას – „Georgia“, რომლის შექმნა კომპოზიტორს 2013 წელს საქართველოში პირველად მოგზაურობისას მიღებულმა შთაბეჭდილებებმა შთააგონა.
შეხვედრის დასასრულს, გაიმართება მოკლე ვორკშოპი, რომლის ფარგლებშიც, მუსიკოსი სასარგებლო რჩევებს მისცემს ახალგაზრდა გიტარისტებს შესრულების ტექნიკაში, თეორიასა და იმპროვიზაციაში.
ღონისძიება გაიმართება გერმანიის, ავსტრიისა და შვეიცარიის საელჩოების მიერ ორგანიზებული ერთობლივი პროექტის – „სამი ქვეყანა – ერთი ენა. გერმანული ენის თვე“ – ფარგლებში.
დრო: 13 მაისი, 16:00 საათი
ადგილმდებარეობა: ილიაუნის თეატრი (ჭავჭავაძის გამზ. #32)
დასწრება თავისუფალია.

ახალი სასერტიფიკატო კურსის „კლიმატის ცვლილება“ პრეზენტაცია
2016-05-13 16:00
13 მაისს, 16:00 საათზე, ილიას სახელმწიფო უნივერსიტეტში, გაიმართება ახალი სასერტიფიკატო კურსის „კლიმატის ცვლილება“ პრეზენტაცია. პრეზენტაციის შემდგომ საჯარო ლექციას წაიკითხავს საერთაშორისო ექსპერტი, ჰანს ვეროლმე. ქართველი ექსპერტები კი, ისაუბრებენ საქართველოში კლიმატის ცვლილებასთან დაკავშირებულ გამოწვევებზე.
ღონისძიება იმართება ჰაინრიხ ბიოლის ფონდის ფინანსური მხარდაჭერით, ანალიტიკური ცენტრის, „მსოფლიო გამოცდილება საქართველოსთვის“ (WEG) პროექტის ფარგლებში, რომლის მიზანია სამოქალაქო საზოგადოების, საჯარო სექტორისა და საგანმანათლებლო ინსტიტუტების შესაძებლობების გაძლიერება კლიმატის ცვლილებისა და მდგრადი განვითარების პოლიტიკის კუთხით.
ილიას სახელმწიფო უნივერსიტეტის დედამიწის შემსწავლელ მეცნიერებათა ფაკულტეტი, ილიაუნის ენერგეტიკისა და მდგრადი განვითარების ინსტიტუტი აქტიურად მონაწილეობენ კლიმატის ცვლილებასთან დაკავშირებულ აქტუალურ კვლევებში. კლიმატის ცვლილების ახალი სასერტიფიკატო კურსი ამ მიმართულების გადადგმული შემდგომი ნაბიჯი იქნება, რაც ქვეყნას დაეხმარება მდგრადი განვითარების, კლიმატის ცვლილებისადმი ადაპტაციის და მისი შერბილების პროცესების წარმატებით განხორციელებაში.
სასერტიფიკატო კურსის მიზანი
სასერტიფიკატო კურსის მიზანია მსმენელებს მიაწოდოს ამომწურავი ინფორმაცია გლობალური კლიმატის ცვლილების და მასთან დაკავშირებული ეკონომიკური, სოციალური და გარემოსდაცვითი საფრთხეების შესახებ, გაააცნოს მათი შერბილების და შეგუების შესაძლებლობები, ამ მიმართულებით საერთაშორისო
თანამშრომლობის პროცესები და მათში საქართველოს ჩართულობის შესაძლებლობები.
ჰანს ვეროლმეს შესახებ
ჰანს ვეროლმე 20 წელია კლიმატის ცვლილებების საკითხებზე მუშაობს. ამჟამად ბერლინში მოღვაწეობს. სხვადასხვა დროს იყო ვაშინგტონში ბრიტანეთის საელჩოს უფროსი მრჩეველი და WWF-ის დირექტორი. 2008 წელს დააფუძნა საერთაშორისო ქსლი, რომელიც კლიმატის ცვლილების პოლიტიკის შემუშავებაზეა ორიენტირებული მთელი მსოფლიოს მასშტაბით, ჰანს ვეროლმე არის აშშ-ს კლიმატის სამოქმედო ქსელის (CAN) საბჭოს წევრი.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 13 მაისი, 16:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი
დასწრება თავისუფალია

შეხვედრა გელა ჩარკვიანთან
2016-05-13 19:00
13 მაისს, 19:00 საათზე, ილიას სახელმწიფო უნივერსიტეტის წიგნის სახლში “ლიგამუსი”, ლიბერალიზმის სასწავლო ცენტრის ორგანიზებით, გელა ჩარკვიანთან გაიმართება შეხვედრა.
მომხსენებლის შესახებ
გელა ჩარკვიანი არის დიპლომატი, მთარგმნელი და მწერალი. 1970 წელს იყო მიჩიგანის უნივერსიტეტის სტაჟიორი. სხვადასხვა დროს მოღვაწეობდა ტელევიზიაში, იყო საგარეო პოლიტიკის საკითხებში საქართველოს პრეზიდენტის მრჩეველი; 2005 წელს დიდ ბრიტანეთსა და ირლანდიაში საქართველოს წარმომადგენელი, ხოლო 2006 წლიდან ელჩი; დიპლომატიური საქმიანობა 2011 წელს შეწყვიტა.
დრო: 13 მაისი, 19:00 საათი
ადგილმდებარეობა: წიგნის სახლი “ლიგამუსი”, (ი.ჭავჭავაძის გამზირი #32)
დასწრება თავისუფალია.

პროფესორ გიორგი მაისურაძის საჯარო ლექცია: პერვერსია და „მამის კანონი“ ფსიქოანალიზში და მის მიღმა
2016-05-14 19:00
14 მაისს, 19:00 საათზე, ილიას სახელმწიფო უნივერსიტეტის A101 აუდიტორიაში, ილიაუნის სოციალური და კულტურის კვლევების ინსტიტუტის ორგანიზებით, გაიმართება პროფესორ გიორგი მაისურაძის საჯარო ლექცია: პერვერსია და „მამის კანონი“ ფსიქოანალიზში და მის მიღმა.
ფსიქოანალიტიკურ მოძღვრებაში მცირეწლოვანი ბავშვის ამბივალენტური გრძნობები მამის მიმართ განაპირობებს მისი ფსიქიკის ფორმირებას. მამასთან იდენტიფიკაცია, მასთან დამსგავსება ბავშვში ნორმატიულ ცნობიერებას აყალიბებს. მამის, მისი „კანონისადმი“ დაუმორჩილებლობა კი პერვერსიების გაჩენის საფუძველია. ამდენად, მამას ფსიქოანალიზში სიმბოლური მნიშვნელობა აქვს. ჟაკ ლაკანი პერვერსიას „მამის ვერსიას“ უწოდებდა. პერვერსია არის ისეთი, როგორიც მამას არ უნდა. ამასთან, სწორედ პერვერსიები ამოძრავებენ კულტურას, ხოლო ძალაუფლება, კანონი, მორალი – მამისადმი მორჩილების პრინციპზე დგას.
დრო: 14 მაისი, 19:00 საათი
ადგილმდებარეობა: A101 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალი

ილიაუნი 10 წლისაა - მარკ ბარანის საჯარო ლექცია პროექტის - „აგორა საქართველო - ორმაგი ლანდშაფტის კვლევა“ - ფარგლებში
2016-05-16 17:00
ღონისძიებების – ილიაუნის 10 წლისაა – ფარგლებში, ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტის არქიტექტურის პროგრამის, საქართველოში ფრანგული ინსტიტუტისა და ბორდოს მუნიციპალიტეტის ერთობლივი ინიციატივით, იწყება ახალი პროექტი – “აგორა საქართველო – ორმაგი ლანდშაფტის კვლევა”.
პროექტის ფარგლებში, 16 მაისს, 17:00 საათზე, ილიას სახელმწიფო უნივერსიტეტის G 106 აუდიტორიაში, ფრანგი ანთროპოლოგი, არქიტექტორი და დიზაინერი, მარკ ბარანი, წაიკითხავს საჯარო ლექციას – ისაუბრებს საკუთარ შემოქმედებაზე და სახელოსნოში მიმდინარე პროექტებზე
მომხსენებლის შესახებ
მარკ ბარანი დაიბადა 1957 წელს, საფრანგეთში. მარსელის არქიტექტურის სკოლის (École nationale supérieure d’architecture de Marseille) დასრულების შემდეგ, იგი მოგზაურობდა ნეპალსა და ინდოეთში, სადაც სწავლობდა ანთროპოლოგიას. საფრანგეთში დაბრუნების შემდეგ კი მუშაობდა სხვადასხვა არქიტექტურულ პროექტზე (საკონფერენციო დარბაზი, სასაფლაო, ხიდი და სხვა)
2008 წელს, მარკ ბარანიმ მიიღო მნიშვნელოვანი ჯილდო – ”Silver Square” – ნიცაში, ტრამვაის სადგურის პროექტისთვის; ხოლო 2013 წელს – არქიტექტურის გრანტ-პრემია – ერთ-ერთი პრესტიჟული პრემია საფრანგეთში. საფრანგეთის კულტურის სამინისტრომ ცერემონიისას აღნიშნა, რომ მარკ ბარანის აქვს არაჩვეულებრივი გრძნობა არამარტო შეიგრძნოს (ყური მიუგდოს) ბუნება, ლანდშაფტი და გარემო, არამედ აქვს უნარი, გაითვალისწინოს სოციალური მხარე, რაც მის ნამუშევრებში არაჩვეულებრივად იკვეთება
მარკ ბარანის შესახებ დამატებითი ინფორმაცია იხილეთ ბმულზე.
პროექტის შესახებ
პროექტის – “აგორა საქართველო – ორმაგი ლანდშაფტის კვლევა” – მიზანია, ფრანგმა და ქართველმა სტუდენტებმა შეისწავლონ, თუ როგორ შეიძლება ურბანულ (ლანდშაფტის) პროექტმა კონკრეტული სცენარით და კარგად განსაზღვრული ფუნქციით შეცვალოს ბუნებრივი გარემო, რომლის სიმბოლური მაგალითია დასავლეთ საქართველოში არსებული ორი ქალაქი – ჭიათურა და წყალტუბო. ამ ორი ქალაქის შესწავლის შედეგად მივიღებთ შემაჯამებელ „ორმაგ“ კვლევას, რომლის საშუალებითაც დავინახავთ, თუ როგორ ხდება ურბანული (ლანდშაფტური) პროექტის დაკვირვების შედეგად ადგილის დანიშნულების გამოვლენა.
პროექტის ფარგლებში დაგეგმილა საველე სამუშაოები ჭიათურასა და წყალტუბოში ფრანგ კოლეგებთან და სტუდენტებთან ერთად. სტუდენტურმა ჯგუფმა უნდა შეისწავლოს კონკრეტულ ჩარჩოში მოქცეული, ორივე ქალაქის ტოპოგრაფია, გეოლოგია, ჰიდროლოგია, ვეგეტაცია, არსებული ნაგებობების განლაგება და ინფრასტრუქტურა. შემდეგ დააფიქსიროს ცალკე რუკაზე მნიშვნელოვანი (გამორჩეული) ელემენტები თითოეული ქალაქისთვის და ამ მნიშვნელოვანი ელემენტების გამოყენებით შექმნას ვიზუალური მასალა (კვლევითი პროექტი).
პროექტის შესახებ სრული ინფორმაცია იხილეთ თანდართულ ფაილში.
დრო: 16 მაისი, 17:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
დასწრება თავისუფალია.

Barbers and Bishops - ჰოლანდიური ვოკალური ანსამბლის კონცერტი
2016-05-16 19:00
16 მაისს, 19:00 საათზე, ილიას სახელმწიფო უნივერსიტეტის B202 აუდიტორიაში, ილიაუნის მუსიკის ცენტრის ორგანიზებით, ჩატარდება ცნობილი ჰოლანდიური ვოკალური ანსაბლის – Barbers and Bishops – კონცერტი.
9 წევრისგან შემდგარ ანსამბლს Barbers and Bishops გამოარჩევს მამაკაცთა ხმების უნიკალური კომბინაცია (დაბალი ბანებიდან – მაღალ კონტრტენორამდე) და მდიდარი რეპერტუარი. ანსამბლის შესახებ დამატებითი ინფორმაციისთვის: http://www.barbers-bishops.nl
კონცერტში მონაწილეობას მიიღებს ილიაუნის ხალხური სიმღერის სტუდენტური გუნდიც.
დრო: 16 მაისი, 19:00 საათი
ადგილმდებარეობა: B202 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

ლუდვიგ ლაჰერის ლიტერატურული სახელოსნო
2016-05-17 11:00
2016 წლის 17 მაისს, 11:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ავსტრიელი პროზაიკოსი, პოეტი და მთარგმნელი, ლუდვიგ ლაჰერი, ჩაატარებს სამსაათიან ლიტერატურულ სემინარს და მონაწილეებს წინასწარ შერჩეულ ტექსტებზე მუშაობის პროცესში გააცნობს საკუთარ ლიტერატურულ მეთოდს. „ნიჭი ხშირად არ კმარა იმისათვის, რომ ადამიანმა ლიტერატურული ტექსტის შექმნა მოახერხოს. საჭიროა გარკვეული უნარები, რომელთა შესწავლაც შესაძლებელია“.
სემინარის დასასრულს, გაიმართება მიღწეული შედეგების პრეზენტაცია და განხილვა.
სემინარში მონაწილეობა შეუძლია ყველას, ვინც სათანადოდ ფლობს გერმანულ ენას.
მონაწილეთა რაოდენობა შეზღუდულია. მსურველებმა წინასწარ უნდა მიმართონ ილიაუნის ავსტრიული კულტურის ცენტრს არაუგვიანეს 10 მაისისა.
სემინარი გაიმართება გერმანიის, ავსტრიისა და შვეიცარიის საელჩოების მიერ ორგანიზებული ერთობლივი პროექტის – „სამი ქვეყანა – ერთი ენა. გერმანული ენის თვე“ – ფარგლებში.
საკონტაქტო ინფორმაცია:
ილიაუნის ავსტრიული კულტურის ცენტრი
ფეისბუქ-გვერდი: https://www.facebook.com/oesterreich.bibliothek.tbilisi
ელფოსტა: mzevinar.chumburidze@iliauni.edu.ge
დრო: 17 მაისი, 11:00-14:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)

„ქართული ტექსტი საბჭოთა/პოსტსაბჭოთა/პოსტმოდერნულ კონტექსტში“ - პროფესორ ბელა წიფურიას წიგნის პრეზენტაცია
2016-05-18 18:00
18 მაისს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება პროფესორ ბელა წიფურიას წიგნის პრეზენტაცია. წიგნი – სახელწოდებით, „ქართული ტექსტი საბჭოთა/პოსტსაბჭოთა/პოსტმოდერნულ კონტექსტში“ – ილიაუნის გამომცემლობამ გამოსცა.
წიგნი ეხება თანამედროვე ქართული ლიტერატურის საკითხებს მეოცე საუკუნის პირველი ნახევრიდან, საბჭოური კულტურული პოლიტიკის დამკვიდრებიდან დღემდე. შესაბამისად, განხილულია ის კულტურულ-ესთეტიკური პრობლემები, რასაც ქართული ლიტერატურა აწყდება ცვალებადი პოლიტიკური, იდეოლოგიური გარემოს პირობებში. ასევე, ნაჩვენებია, თუ როგორ ახდენს მწერლობა ამ პრობლემებზე რეაგირებას. წიგნის პირველ თავში საუბარია ქართული ლიტერატურული ტექსტის კონტექსტუალიზაციის ზოგად პრობლემებზე; მეორე თავში ცალკეული ლიტერატურული ტექსტები განხილულია შემოთავაზებული პრინციპებით; მესამე ნაწილში განხილულია პოსტმოდერნი, როგორც კონტექსტი, და პოსტმოდერნიზმის ზოგადი კულტურულ-მსოფლმხედველობრივი პრინციპები.
წიგნის შესახებ დამატებითი ინფორმაცია იხილეთ თანდართულ ფაილში.
წიგნის სრული ელექტრონული ვარიანტის ნახვა შესაძლებელია ილიას სახელმწიფო უნივერსიტეტის ელექტრონული საცავის საიტზე: http://eprints.iliauni.edu.ge/usr/share/eprints3/data/cgi/users/home?screen=EPrint::View&eprintid=4653
დრო: 18 მაისი, 18:30 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

ილიაუნი 10 წლისაა - შეხვედრა მწერალ დიბისი პიერთან: პირდაპირი ვიდეოტრანსლაცია
2016-05-19 14:33
19 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ღონისძიებების – ილიაუნი 10 წლისაა – ფარგლებში, თბილისის მეორე საერთაშორისო ლიტერატურული ფესტივალისა და ილიას სახელმწიფო უნივერსიტეტის ორგანიზებით, გაიმართება შეხვედრა მწერალ დიბისი პიერთან.
ღონისძიებას შეგიძლიათ თვალი ადევნოთ ონლაინ რეჟიმში

ილიაუნი 10 წლისაა - შეხვედრა მწერალ ეთგარ კერეთთან: პირდაპირი ვიდეოტრანსლაცია
2016-05-19 14:55
21 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ღონისძიებების – ილიაუნი 10 წლისაა – ფარგლებში, თბილისის მეორე საერთაშორისო ლიტერატურული ფესტივალისა და ილიას სახელმწიფო უნივერსიტეტის ორგანიზებით , გაიმართება შეხვედრა მწერალ ეთგარ კერეთთან.
ღონისძიებას შეგიძლიათ თვალი ადევნოთ ონლაინ რეჟიმში

ალიკა კუპრავას საჯარო ლექცია: საარჩევნო ლანდშაფტი და ეთნიკური უმცირესობები
2016-05-19 18:00
19 მაისს, ხუთშაბათს, 18:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის სამართლის სკოლის კონსტიტუციური კვლევების ცენტრის ორგანიზებით, ცენტრის მკვლევარი, ალიკა კუპრავა, წაიკითხავს საჯარო ლექციას თემაზე: „საარჩევნო ლანდშაფტი და ეთნიკური უმცირესობები“.
მომხსენებელი ისაუბრებს არჩევნებში ეთნიკური უმცირესობების მონაწილეობის გამოცდილებაზე, არსებულ გამოწვევებსა და სახელმწიფოს მიერ შემწყნარებლობისა და სამოქალაქო ინტეგრაციის ეროვნული კონცეფციის ფარგლებში გატარებულ ღონისძიებებზე.
დრო: 19 მაისი, 18:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

თენგიზ ვერულავას საჯარო ლექცია: "დამოუკიდებელი საქართველოს ჯანდაცვის სისტემა 1991-2016: მიღწევები, პრობლემები"
2016-05-19 19:00
19 მაისს, 19:00 საათზე, ილიას სახელმწიფო უნივერსიტეტის G 106 აუდიტორიაში, ილიაუნის ჯანდაცვისა და დაზღვევის სკოლა, საქართველოს დამოუკიდებლობის 25 წლისთავის აღსანიშნავად, გიწვევთ საჯარო ლექციაზე: „დამოუკიდებელი საქართველოს ჯანდაცვის სისტემა 1991-2016: მიღწევები, პრობლემები“.
ლექციას წაიკითხავს მედიცინის აკადემიური დოქტორი, ილიას სახელმწიფო უნივერსიტეტის პროფესორი, აკად. გ. ჩაფიძის სახ. გადაუდებელი კარდიოლოგიის ცენტრის ხარისხის მართვის დეპარტამენტის ხელმძღვანელი – თენგიზ ვერულავა.
ლექციის შესახებ

26 მაისს აღინიშნება საქართველოს დამოუკიდებლობის 25 წლისთავი. საქართველოს უახლოესი ისტორიის მანძილზე განხორციელებული სახელმწიფოებრივი რეფორმებიდან ერთ-ერთი პირველი ჯანდაცვის სფეროს რეფორმა გახლდათ. ასევე, საყოველთაოდ აღიარებულია, რომ საქართველოში განხორციელებული ჯანდაცვის რადიკალური რეფორმა პირველი იყო პოსტსაბჭოთა სივრცეში. ქართულმა სახელმწიფომ უარი თქვა ჯანდაცვის საბჭოური ტიპის ცენტრალიზებულ მოდელზე. განხორციელდა ჯანდაცვის დეცენტრალიზაცია. სახელმწიფო სამედიცინო დაწესებულებები გადაიქცნენ კერძო სამართლის სუბიექტებად. შემუშავდა ჯანდაცვის ორგანიზაციისა და მართვის ახალი მოდელის შესატყვისი სამართლებრივი ბაზა. ჯანდაცვის სისტემის რეორიენტაციამ შესაძლებელი გახადა ქვეყნის მოსახლეობის ჯანმრთელობის მდგომარეობის მკვეთრი გაუარესების პროცესის შეჩერება.
ჯანდაცვის სფეროში მიმდინარე 25 წლიანი რეფორმირების ფონზე ისევ რჩება გადასაწყვეტი შემდეგი ამოცანები: პირველადი ჯანდაცვის განვითარება, ხარისხიანი სამედიცინო მომსახურების უზრუნველყოფა, მედიკამენტებზე ხელმისაწვდომობის გაზრდა.
ჯანმრთელობის დაცვის სისტემა ქვეყნის სოციალურ-ეკონომიკური ინფრასტრუქტურის განუყოფელი ნაწილია. შესაბამისად, მნიშვნელოვანია დამოუკიდებლობის 25 წლის პერიოდში დარგში მიმდინარე რეორიენტაციის პრობლემების განხილვა.
ლექციის შემდეგ გაიმართება დისკუსია.
დრო: 19 მაისი, 19:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
დასწრება თავისუფალია.

ილიაუნი 10 წლისაა - შეხვედრა მწერალ დიბისი პიერთან
2016-05-19 19:00
19 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ღონისძიებების – ილიაუნი 10 წლისაა – ფარგლებში, თბილისის მეორე საერთაშორისო ლიტერატურული ფესტივალისა და ილიას სახელმწიფო უნივერსიტეტის ორგანიზებით, გაიმართება შეხვედრა მწერალ დიბისი პიერთან.
მოდერატორი: რეჟისორი, მთარგმნელი გურამ ღონღაძე.
მწერლის შესახებ
მწერალი, პროზაიკოსი, დიბისი პიერი, დაიბადა 1961 წელს ავსტრალიაში, თუმცა, მან, და მისმა ოჯახმა ცხოვრების დიდი ნაწილი მექსიკაში გაატარეს. ახალგაზრდული სკანდალებითა და თავისი მწერლობით თანაბრად ცნობილი დიბისი პიერი მწერლობამდე მხატვრობით იყო გატაცებული. მისი პირველი წიგნი – „ვერნონ გენიოს ლითლი“ – 2003 წელს გამოიცა და იმთავითვე უდიდესი აღიარება მოიპოვა. ეს იყო პირველი წიგნი, რომელსაც გადაეცა როგორც ბუკერის, ასევე უითბრედის პრემიები, გამოქვეყნდა 43 ქვეყანაში, მათ შორის, საქართველოში („ბაკურ სულაკაურის გამომცემლობა“). მას მოჰყვა კიდევ ორი რომანი „ლუდმილას დამტვრეული ინგლისური“ (2006) და „ჩამქრალი სინათლე საოცრებათა ქვეყანაში“ (2010), რითაც ერთგვარი კომიკური ტრილოგია დაასრულა. 2014 წელს მწერალმა მცირე რომანი – „საუზმე ბორჯიებთან“ – გამოაქვეყნა.
დიბისი პიერი ამჟამად ცხოვრობს ბრიტანეთსა და ირლანდიაში.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 19 მაისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

ვახტანგ მებადურის საჯარო ლექცია: ტურისტული ხელშეკრულებითი სამართალი, როგორც ტურიზმის განვითარების მნიშვნელოვანი ელემენტი
2016-05-20 12:00
20 მაისს, 12:00 საათზე, ილიას სახელმწიფო უნივერსიტეტის E407 აუდიტორიაში, ილიაუნის ბიზნესის სკოლის ორგანიზებით, იურისტი, Mebaduri Consulting Group-ის ხელმძღვანელი, ვახტანგ მებადური, წაიკითხავს საჯარო ლექციას თემაზე:„ტურისტული ხელშეკრულებითი სამართალი, როგორც ტურიზმის განვითარების მნიშვნელოვანი ელემენტი“.
მომხსენებლის შესახებ
ვახტანგ მებადური პროფესიით იურისტია. ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტის დასრულების შემდეგ სწავლა განაგრძო გერმანიაში და ბილეფელდის უნივერსიტეტში მოიპოვა დოქტორის ხარისხი. სხვადასხვა დროს მუშაობდა საქართველოს ახალგაზრდა იურისტთა ასოციაციაში, ჰოლანდიურ კომპანიაში IODC (holandiis International Organization for Development & Cooperation), იყო BMC-ის (Business Management Center) და BCG-ის (Business Consulting Group) საქართველოს წარმომადგენელი გერმანიაში, ადამიანის უფლებათა დაცვისა და პატიმართა სოციალური უზრუნველყოფის საერთაშორისო ორგანიზაციის წარმომადგენელი გერმანიაში, ასევე, გერმანელ და ქართველ სამართალმცოდნეთა კვლევითი გაერთიანების საინიციატივო ჯგუფის წევრი და მეხაზინე.
ბოლო ორი წლის განმავლობაში მის მიერ დაარსებული საკონსულტაციო სამსახურის – Mebaduri Consulting Group – ფარგლებში, ვახტანგ მებადური ინტენსიურად მუშაობს საქართველოში ტურიზმის განვითარების მხარდამჭერ პროექტებზე, რაც ითვალისწინებს ტურიზმის სამართლებრივ რეგულაციას და ამის ბაზაზე ტურისტული მომსახურების გაუმჯობესებას, თანამშრომლობს როგორც გერმანიის ტურისტული სამართლის წამყვან სპეციალისტებთან, ასევე გამოცდილ ტურისტულ საწარმოებთან. წლების განმავლობაში დაგროვილი როგორც თეორიული, ისე პრაქტიკული გამოცდილება მას საშუალებას აძლევს ლექციების, სემინარებისა თუ მასტერკლასის მეშვეობით გაუზიაროს ცოდნა დაინტერესებულ აუდიტორიას

დრო: 20 მაისი, 12:00 საათი
ადგილმდებარეობა: E407 აუდიტორია, ილიას სახელმწიფო უნივერსიტეტი (ჩოლოყაშვილის გამზ. #3/5)
დასწრება თავისუფალია.

სტუდენტური ვორკშოპი „ფსიქოანალიზის აქტუალობა“
2016-05-20 12:00
20 მაისს, 12:00-დან 16:00 საათამდე, ილიას სახელმწიფო უნივერსიტეტის B 202 აუდიტორიაში, სოციალური და კულტურის კვლევების ინსტიტუტის ორგანიზებით, ჩატარდება ადგილობრივი სტუდენტური ვორკშოპი: „ფსიქოანალიზის აქტუალობა“. ვორკშოპში მონაწილეობენ ილიას სახელმწიფო უნივერსიტეტის საბაკალავრო და სამაგისტრო სასწავლო პროგრამების სტუდენტები.
ვორკშოპი ეძღვნება ფსიქოანალიტიკური თეორიების კრიტიკულ გააზრებას XX და XXI საუკუნეების ფილოსოფიურ დისკურსებში, აგრეთვე, მის აქტუალობას თანამედროვე ჰუმანიტარულ და სოციალურ მეცნიერებებში.
ვორკშოპზე საგანგებო დისკუსიის თემაა: ფსიქოანალიზის გამოყენების პერსპექტივები საქართველოს აკადემიურ სივრცეში.
ვორკშოპის პროგრამა
დრო: 12:00-12:40
მომხსენებელი: პროფესორი გიორგი მაისურაძე
თემა: ვორკშოპის გახსნა, ფსიქოანალიზის აქტუალობა XXI საუკუნეში
დრო: 12:40-13:30
მომხსენებელი: სოსო ჭაუჭიძე
თემა: ალთუსერი და ფუკო: ორი შეხვედრა ფსიქოანალიზთან
13:30-14:00: შესვენება
დრო: 14:00-14:40
მომხსენებელი: მარიამ ჯორბენაძე
თემა: კაფკას ფსიქოანალიტიკური ინტერპრეტაციისათვის („განაჩენისა“ და „შინ დაბრუნების“ მაგალითზე)
დრო: 14:40-15:30
მომხსენებელი: გიორგი ჩუბინიძე
თემა: ლაკანიანური ფსიქოანალიზი და სექსუალური განსხვავება
დრო: 15:30-16:00
შემაჯამებელი დისკუსია: ფსიქოანალიზის გამოყენების პერსპექტივები საქართველოს აკადემიურ სივრცეში
მოდერატორი: გიგა ბრეგვაძე
ვორკშოპის დრო: 20 მაისი, 12:00-16:00 საათი
ადგილმდებარეობა: ილიას სახელმწიფო უნივერსიტეტის B 202 აუდიტორია (ჭავჭავაძის გამზ. №32)
დასწრება თავისუფალია.

ფილოსოფოს ლევან ღამბაშიძის საჯარო ლექცია: ალუდა ქეთელაური და თავისუფლების პრობლემა
2016-05-20 19:00
20 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ლიბერალიზმის სასწავლო ცენტრის ორგანიზებით, ფილოსოფოსი ლევან ღამბაშიძე წაიკითხავს საჯარო ლექციას: „ალუდა ქეთელაური და თავისუფლების პრობლემა“.
„ალუდა ქეთელაურის“ კლასიკურ ინტერპრეტაციაში, როგორც წესი, მოცემულია დაპირისპირება თემსა და ადამიანს, ანუ საზოგადოებასა და ინდივიდს შორის. ამ შემთხვევაში, საზოგადოება წარმოადგენს ადამიანისათვის გარეგნულ ფაქტორს, რომელიც ცდილობს, საკუთარ წესებს დაუქვემდებაროს ინდივიდის პიროვნული თავისუფლება. ლევან ღამბაშიძე ჰაიდეგერის „დახმარებით“ შეეცდება, აუდიტორიას ადამიანის შინაგანი სტრუქტურიდან დაანახოს თავისუფლების პრობლემა და მისი კავშირი „შინაგან საზოგადოებასთან“. ლექციაზე ნაჩვენები იქნება ფილმი „ალუდა ქეთელაური”.
მომხსენებლის შესახებ
ლევან ღამბაშიძემ დაამთავრა ილიას სახელმწიფო უნივერსიტეტის ფილოსოფიისა და სოციალური მეცნიერებების ფაკულტეტი, 2007-2009 წლებში კი გაიარა ერასმუს მუნდუსის სამაგისტრო პროგრამა ფილოსოფიაში. სწავლობდა ლუქსემბურგში, პრაღასა და ბოხუმში. კითხულობდა ლექციებს ილიას სახელმწიფო უნივერსიტეტსა და სამხატვრო აკადემიაში. ამჟამად ასწავლის ისტორიას ამერიკულ აკადემიაში.
დრო: 20 მაისი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

სკაიპ-შეხვედრა ბერძენ რეჟისორთან, გრიგორის კარანტინაკისთან
2016-05-21 14:00
21 მაისს, შაბათს, 14:00 საათზე, ილიას სახელმწიფო უნივერსიტეტის A204 აუდიტორიაში გაიმართება სკაიპ-შეხვედრა ცნობილ ბერძენ რეჟისორთან, გრიგორის კარანტინაკისთან. მან 2010 წელს რუსთაველის თეატრში დადგა სოფოკლეს ტრაგედია „ელექტრა“, რომელიც ამჟამადაც არის თეატრის რეპერტუარში. კონკრეტული სპექტაკლის შესახებ და რუსთაველის თეატრთან თანამშრომლობის გარდა, საუბარი შეეხება, ზოგადად, ძველ ბერძნულ დრამასა და თეატრს, მის გავლენას თანამედროვე ხელოვნებაზე, რეჟისორის ურთიერთობას საქართველოსთან და მის მიერ დადგმულ ძველ ბერძნულ ტრაგედიებსა თუ კომედიებს. შეხვედრა გაიმართება ილიას სახელმწიფო უნივერსიტეტის სტუდენტების მონაწილეობით, რომლებმაც გაიარეს საგანი „ძველი საბერძნეთის ისტორია“ და ნახეს ზემოთ აღნიშნული სპექტაკლი.
სკაიპ-შეხვედრის კოორდინატორი: ეკა ჭყოიძე – ილიას უნივერსიტეტის ასოცირებული პროფესორი
საუბრის ენა: ბერძნული (თანმიმდევრული ქართული თარგმანით)
დრო: 21 მაისი, 14:00 საათი
ადგილმდებარეობა: A 204 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია

ილიაუნი 10 წლისაა - შეხვედრა მწერალ ეთგარ კერეთთან
2016-05-21 19:00
21 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ღონისძიებების – ილიაუნი 10 წლისაა – ფარგლებში, თბილისის მეორე საერთაშორისო ლიტერატურული ფესტივალისა და ილიას სახელმწიფო უნივერსიტეტის ორგანიზებით , გაიმართება შეხვედრა მწერალ ეთგარ კერეთთან.
მწერლის შესახებ
ისრაელელი მწერალი და დრამატურგი, ეთგარ კერეთი, დაიბადა რამათ-განში 1967 წელს. ამჟამად ცხოვრობს თელ-ავივში. არის არაერთი პრიზისა და პრემიის ლაურეატი ლიტერატურასა და კინოში. არის ფრანგული ხელოვნებისა და ლიტერატურის რაინდის მედლის მფლობელი. ფილმისთვის „მედუზა“ ის და მისი მეუღლე კანის კინოფესტივალის „ოქროს კამერის“ გამარჯვებულები გახდნენ. ეთგარ კერეთის პიესამ პირველი ადგილი აიღო აკკოს (ისრაელი) ალტერნატიულ თეატრალურ ფესტივალზე. მისი პუბლიკაციები იბეჭდება ისეთ ცნობილ ჟურნალებში, როგორებიცაა „ვოლ სტრიტ ჟურნალი“ , „პარიზ რევიუ“, „ნიუ-იორკერი“. კერეთის მოთხრობები და პიესები თარგმნილია 37 ენაზე, მათ შორის, ქართულად უკვე გამოცემულია „ნებროთმა გარეკა“ (გამომცემლობა „ემ ფაბლიშინგი“) და „უეცრად კარზე აკაკუნებენ“ („ბაკურ სულაკაურის გამომცემლობა“). ეთგარ კერეთი ამჟამად ლექციებს კითხულობს ნეგევის ბენ-გურიონის უნივერსიტეტში.
მწერალი თბილისში მეორედ ჩამოდის. პირველად 2007 წელს ეწვია გამომცემლობა „ემ ფაბლიშინგის“ მოწვევით.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 21 მაისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

საჯარო ლექციები ქალაქგეგმარების თემაზე
2016-05-22 15:00
22-23 მაისს, 15:00 საათზე, ილიას სახელმწიფო უნივერსიტეტის G 106 აუდიტორიაში, პროექტის – თბილისი ავლაბარი – პოსტსოციალური ქალაქის რეალური ქალაქმშენებლური ლაბორატორია“ – ფარგლებში, ჩატარდება საჯარო ლექციები.
დრო: 22 მაისი, 15:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
მომხსენებელი: მარტინ ლინნე – ქალაქგეგმარების ექსპერტი და ქალაქ კრეფელდის (გერმანია) მშენებლობის დეცერნენტი (ქალაქგეგმარების, მშენებლობის უფლებათა და ზედამხედველობის, კადასტრის, ნაგებობათა მენეჯმენტის და ტექნიკური ინფრასტრუქტურის სამსახურების ხელმძღვანელი)
თემატიკა: „ქალაქგანვითარების სტრატეგიები“ – ლექციაზე განხილული იქნება თანამედროვე ქალაქგანვითარების გამოწვევები გერმანული ქალაქების, დუისბურგისა და კრეფელდის მაგალითებზე. განსაკუთრებული ყურადღება მიექცევა ქალაქგანვითარების აქტორების (ქალაქის მმართველობის, უძრავი ქონების მესაკუთრეების, მცხოვრებთა, სხვა მომხმარებელთა და ინვესტორთა) ურთიერთთანამშრომლობას.
დრო: 23 მაისი, 15:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი (გ. წერეთლის ქ. #1)
მომხსენებელი: ზურაბ ბაქრაძე – ქალაქმგეგმარებელი
თემატიკა: „თბილისის განვითარების არსებითი მახასიათებლები“ – ლექციაში მოხილული იქნება თბილისის ინივიდუალობის საფუძვლები და მისი განვითარების ძირითადი ეტაპები.
პროექტის შესახებ

პროექტი „თბილისი ავლაბარი – „პოსტსოციალური ქალაქის რეალური ქალაქმშენებლური ლაბორატორია“ შეიქმნა და წარიმართება აკადემიური პარტნიორების, პროფ. ვანესა მირიამ ქარლოუს (მდგრადი ურბანული განვითარების ინსტიტუტი (ISU), ბრაუნშვაიგის ტექნიკური უნივერსიტეტი, არქიტექტურის ფაკულტეტი, სამშენებლო ინჟინერია და გარემოს მეცნიერებები, არქიტექტურის დეპარტამენტი) და ილიას სახელმწიფო უნივერსიტეტის (საბუნებისმეტყველო მეცნიერებებისა და საინჟინრო ფაკულტეტი, არქიტექტურის პროგრამა), ასევე სამოქალაქო აქტორების „კამპუსის“ (თბილისი, საქართველო), ზურაბ ბაქრაძის (ქალაქმგეგმარებელი, თბილისი, საქართველო) და ფრაუკე ბურგდორფის (სივრცითი დაგეგმვის სპეციალისტი, ბოხუმი, გერმანია) მიერ.
პროექტის მხარდამჭერია ფრიდრიხ ებერთის ფონდის (სამხრეთ კავკასიის რეგიონული ბიურო), საქართველოს გოეთეს ინსტიტუტის და თბილისის სამოქალაქო საზოგადოების წარმომადგენლები.
პროექტის შესახებ დამატებითი ინფორმაციისთვის ეწვიეთ ბმულს:
საჯარო ლექციებზე დასწრება თავისუფალია.

სტუდენტური კონფერენცია: „სამოქალაქო სამართლის აქტუალური და პრობლემატური საკითხები“
2016-05-22 15:03
2016 წლის 22 მაისს ილიას სახელმწიფო უნივერსიტეტის სამართლის სკოლა, შავი ზღვის საერთაშორისო უნივერსიტეტთან თანამშრომლობით, სამოქალაქო სამართლის მიმართულებით ატარებს კონფერენციას სახელწოდებით: „სამოქალაქო სამართლის აქტუალური და პრობლემატური საკითხები“.
პროექტი მიზნად ისახავს იურიდიული ფაკულტეტის სტუდენტების დაინტერესებას სამართლის აქტუალური საკითხების კვლევით. ქმნის აქტუალური, საინტერესო და სამოქალაქო სამართლებრივი პრობლემების მეცნიერულ ჭრილში განხილვისა და საკუთარი მიდგომის, საკუთარი დასაბუთებული აზრის ჩამოყალიბების შესაძლებლობას. ემსახურება სტუდენტთა წახალისებას და მათი ცნობიერების ამაღლებას კერძო სამართლის საკითხებზე.
კონფერენციაში მონაწილეობის მიღება შეუძლიათ საქართველოში აკრედიტებული უმაღლესი სასწავლო დაწესებულებების სამართლის სკოლის ბაკალავრიატის საფეხურის სტუდენტებს.
რეგისტრაცია და ვადები:
რეგისტრაციის ბოლო ვადა – 25 მარტი
კონფერენციაში მონაწილეობის მისაღებად დაინტერესებულმა სტუდენტებმა უნდა გაიარონ წინასწარი რეგისტრაცია. კონფერენციის თემატიკა იხილეთ დანართში #1. სტუდენტებმა საკონტაქტო ინფორმაციაში მითითებულ ელექტრონულ მისამართთაგან ერთ-ერთზე უნდა გამოაგზავნონ აბსტრაქტი, რომელშიც უნდა განსაზღვრონ საკონფერენციო თემებიდან არჩეული თემატიკა. შესაძლებელია განსხვავებული თემის შემოთავაზებაც, რისთვისაც საჭიროა არჩეული თემის მითითება სათაურისა და აქტუალობის მოკლე დასაბუთების დართვით.
აბსტრაქტი უნდა შეიცავდეს კონფერენციაში მონაწილეობის მოტივაციას, კვლევის მიზანს და მიზნის მიღწევისთვის დასახული მეთოდების მოკლე აღწერას.
საინფორმაციო შეხვედრა – 28 მარტი, 15:00 საათი
რეგისტრირებულ სტუდენტებს 28 მარტს, 15:00 საათზე, ილიაუნის A101 აუდიტორიაში ჩაუტარდებათ საინფორმაციო შეხვედრა, სადაც განემარტებათ კონფერენციის ჩატარების დეტალები.
გასაუბრება – 29 მარტს 11:00 საათი
საკონკურსო კომისიასთან გასაუბრება გაიმართება 29 მარტს 11:00 საათიდან ილიას სახელმწიფო უნივერსიტეტის D103 აუდიტორიაში (გასაუბრების შესახებ აპლიკანტებს ეცნობებათ წინასწარ).

დასტური კონფერენციაში მონაწილეობის შესახებ – 31 მარტი.
საკონფერენციო ნაშრომის წარდგენის ბოლო ვადა – 1-ლი მაისი.
საკონკურსო ნაშრომების წინასწარი შეფასების ბოლო ვადა – 7 მაისი.
კონფერენციის ყველა მონაწილეს გადაეცემა კონფერენციაში მონაწილეობის დამადასტურებელი სერტიფიკატი. გამოვლინდებიან გამარჯვებულები.
საკონტაქტო ინფორმაცია:
საკონტაქტო პირი: გიორგი გლაზოვი
ტელ.: 577 38 58 85
ელფოსტა: giorgi.glazovi@iliauni.edu.ge
საკონტაქტო პირი: ნინო ქათამაძე
ტელ.: 599 78 36 26
ელფოსტა: ninoqatamadze20@gmail.com
ილიას სახელმწიფო უნივერსიტეტის სამართლის სკოლა და შავი ზღვის საერთაშორისო უნივერსიტეტი გისურვებთ წარმატებას!

შვეიცარიელი პროფესორების სემინარი თემაზე: ევროპის ისტორია და მომავალი
2016-05-23 15:00
23 მაისს, 15 :00 საათზე, ილიას სახელმწიფო უნივერსიტეტის წიგნის სახლში „ლიგამუსი“, პროგრამა „კავკასიის შვეიცარიული აკადემიური ქსელის“ მხარდაჭერით, გაიმართება სემინარი თემაზე: „ევროპის ისტორია და მომავალი“. სემინარს გაუძღვებიან ფრიბურგის უნივერსიტეტის (შვეიცარია) პროფესორები, ქრისტიან ჯორდანო და ზიგფრიდ ვაისლაინი.
მომხსენებელთა შესახებ
ქრისტიან ჯორდანო შვეიცარიელი ანთროპოლოგი და სოციოლოგი, ფრიბურგის უნივერსიტეტის სრული პროფესორი და სოციალური ანთროპოლოგიის ინსტიტუტის დირექტორია. 2002 წელიდან იგი აღმოსავლეთი და ცენტრალური ევროპის ინტერფაკულტეტური ინსტიტუტის პრეზიდენტის თანამდებობას იკავებს. მის მრავალრიცხოვან ნაშრომებს შორისაა: „მსოფლიო ხედვა, პოლიტიკური ქცევა და ეკონომიკა პოსტკომუნისტური ტრანზიციის პროცესში (I-II) (1993 წ.), „ანთროპოლოგია და ეთიკა“ (1994 წ.), “პოლიტიკის ანთროპოლოგია შინ I-II“ (1999 წ.)“ ინტერეთნიკური ურთიერთობები და პოლიტიკის მულტიკულტურალიზმი სამხრეთ-აღმოსავლეთ ევროპასა და სამხრეთ-აღმოსავლეთ აზიას შორის“ (2005 წ.) და სხვა.
ზიგფრიდ ვაისლაინი 2006 წლიდან ფრიბურგის უნივერსიტეტში ევროპული შვეიცარიის თანამედროვე ისტორიის პროფესორია, 2014 წელიდან კი ამავე უნივერსიტეტის ისტორიის მეცნიერებათა დეპარტამენტის სრული პროფესორია. მისი კვლევითი ინტერესების სფეროებია: გერმანიისა და ევროპის ისტორია XIX-XX საუკუნეებში, პოლიტიკური კულტურის ისტორია, ნაციონალიზმი და რეგიონალიზმი, ცივი ომის კულტურული ისტორია და ა.შ. ზიგფრიდ ვაისლაინის კვლევით პროექტებს მიეკუთვნება „ფედერალიზმის პოლიტიკური იკონოგრაფია“ (2012-2014 წწ.), „ისტორიის მისია, გლობალიზაცია და ცოდნის ტრანსფერი“ (2015-2018 წწ.), „ცივი ომი, როგორც პოლიტიკური წარმოსახვა“ (2014-2017წწ.). პუბლიკაციებიდან აღსანიშნავია: „Nationalbewegungen und Nationalismus in Europa“.
სამუშაო ენა: ინგლისური
დრო: 23 მაისი, 15 :00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

დისკუსია თემაზე: „ფინანსური კლასტერი და მისი დეტერმინანტები“
2016-05-25 18:30
25 მაისს, 18:30 საათზე, ილიას სახელმწიფო უნივერსიტეტის E207 აუდიტორიაში, ღონისძიებების – ილიაუნი 10 წლისაა – ფარგლებში, ილიაუნის ბიზნესის სკოლის ორგანიზებით, გაიმართება დისკუსია თემაზე: „ფინანსური კლასტერი და მისი დეტერმინანტები“. ილიას სახელმწიფო უნივერსიტეტის აკადემიური პერსონალი და ფინანსური სექტორის სხვადასხვა მიმართულების წარმომადგენლები იმსჯელებენ კონკრეტული ქვესექტორების როლზე ფინანსური კლასტერის ფუნქციონირებაში, საქართველოში ფინანსური კლასტერის განვითარების ეტაპებსა და ქვეყნის ეკონომიკისთვის განვითარებული ფინანსური სექტორის მნიშვნელობაზე.
დისკუსიაში მონაწილეობას მიიღებენ:

საქართველოს პრეზიდენტის ადმინისტრაციის უფროსი, გიორგი აბაშიშვილი
საქართველოს ეროვნული ბანკის მაკროეკონომიკისა და სტატისტიკის დეპარტამენტის მაკროეკონომიკური კვლევების განყოფილების უფროსი, გიორგი ბაქრაძე
თბილის მერის მოადგილე, ირაკლი ლექვინაძე
საქართველოს პრეზიდენტის მრჩეველი ეკონომიკურ საკითხებში, მაია მელიქიძე
ილიას სახელმწიფო უნივერსიტეტის ბიზნესის სკოლის დეკანი, ნინო პატარაია
ილიას სახელმწიფო უნივერსიტეტის სრულ პროფესორი, გიორგი ქადაგიძე
ილიას სახელმწიფო უნივერსიტეტის ასოცირებული პროფესორი, ნიკოლოზ ყაველაშვილი
საქართველოს ეროვნული ბანკის სპეციალიზებული ჯგუფების და საზედამხედველო პოლიტიკის დეპარტამენტის უფროსი, ოთარ გორგოძე
ილიას სახელმწიფო უნივერსიტეტის ბიზნესის სკოლის კვლევითი ცენტრის თანამშრომელი, ლარისა პატარაია
ილიას სახელმწიფო უნივერსიტეტის ბიზნესის სკოლის კვლევითი ცენტრის თანამშრომელი, თათული დუშუაშვილი
ილიას სახელმწიფო უნივერსიტეტის ბიზნესის სკოლის კვლევითი ცენტრის თანამშრომელი, რევაზ გერაძე.

დრო: 25 მაისი, 18:30 საათი
ადგილმდებარეობა: E207 აუდიტორია, ილიას სახელმწიფო უნივერსიტეტი (ჩოლოყაშვილის გამზ. #3/5)

რატი ამაღლობელის „სიტყვის სახელოსნო“: ნიკო სამადაშვილის პოეზია
2016-05-25 19:00
25 მაისს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი წაიკითხავს საჯარო ლექციას: ნიკო სამადაშვილის პოეზია. მომხსენებელი განიხილავს შემდეგ თემებს: გალაკტიონი – მეოცე საუკუნის ქართული პოეზიის რეპრეზენტანტი; ევროპული ნაკადი გასული საუკუნის ქართულ პოეზიაში; ნიკო სამადაშვილი და ქართული პოეზიის ეზოთერული მხარე; გალაკტიონი და ნიკო სამადაშვილი.
დრო: 25 მაისი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. №32)
დასწრება თავისუფალია.

"ამერიკელი მკვლევრის
2016-05-27 16:00
27 მაისს, პარასკევს, 16:00 საათზე, ილიას სახელმწიფო უნივერსიტეტის A103 აუდიტორიაში, ილიაუნის სავლე წერეთლის ფილოსოფიის ინსტიტუტის წევრის, ქეთი გურჩიანის, ანთროპოლოგიური შეხვედრების ფარგლებში, კალიფორნიის უნივერსიტეტის მკვლევარი ბრიგიტა სებალდი წაიკითხავს საჯარო ლექციას: „მუსიკალური მობილობა პოსტსაბჭოთა სამყაროში“.
მსოფლიოს მრავალ ნაწილში, ევროპული ხელოვნების მუსიკაში გემოვნება, დიდი ხანია, მაღალი სოციალური სტატუსის ან მისი მიღწევის საზომია. პოსტსაბჭოთა საქართველო გვთავაზობს ამ პატერნის ორ შესანიშნავ ალტერნატივას. პირველია ანგლო-ამერიკული პოპულარული მუსიკის კონკრეტული ჟანრები, მათ შორის, გრანჟსა და კლასიკურ როკს, კლასიკური მუსიკის მსგავსად, აქვთ ერთი ტიპის სიმბოლური სტატუსი და გავლენა სტატუსის მობილურობაზე; ხოლო მეორეა გარემო, სადაც დოვლათის დაგროვება მიუწვდომელია ადამიანთა უმეტესობისთვის.
შეიძლება იყო „კაი ტიპი“, თუ ცხოვრობ კარგ სამეზობლოში, ატარებ მოდურ ტანისამოსს, ისვენებ დასავლეთ ევროპის ძვირადღირებულ სასტუმროებში და ამ ყველაფერს აქვეყნებ, სოცილური მედიის მეშვეობით აცნობ ხალხს. ხოლო მათ, რომელთაც არა აქვთ ამისთვის საჭირო ფულადი სახსრები, შეუძლიათ მაღალი ეკონომიკური სტატუსი ერთგვარად „შექმნან“ თავიანთი აღმატებული მუსიკალური გემოვნების ჩვენებით.
აღნიშნული კვლევა გვიჩვენებს, რომ ამჟამად შეჯიბრშია განსხვავებულ ღირებულებათა ორი სისტემა, სოციალიზმიდან კაპიტალიზმამდე ხანგრძლივ ტრანზიციულ პერიოდში: ერთი მხრივ, საბჭოთა პერიოდის კლასობრივი სისტემა, რომელიც პრივილეგებულ მდგომარეობაში აყენებდა ყველაზე უკეთ განათლებულებს; და, მეორე მხრივ, შედარებით ახალი იდეა, რომელიც მატერიალურ უპირატესობაზეა დაფუძნებული. ამ „უმაღლესად“ დაფასებულ (მაღალ წარმოდგენათა) გარემოში ახალი სისტემით სოციალურად დაჩაგრულებს შეუძლიათ მათ სასარგებლოდ ძველი ესთეტიკური სისტემით მანიპულირება. საქართველოს მაგალითზე, ეს კონკრეტული შემთხვევა ასახავს, თუ როგორ შეუძლია მუსიკალურ ესთეტიკას სოციალურ სისტემაში არსებული ბზარების ექსპლუატაციით გასცდეს იდეალიზმში თავის ფესვებს და ჰქონდეს მატერიალური ეკონომიკური და სოციალური სარგებელი.
დრო: 27 მაისი, 16:00 საათი
ადგილმდებარეობა: A103 აუდიტორია (ჭავჭავაძის გამზ. #32), ილიას სახელმწიფო უნივერსიტეტი

ილიაუნის ლიტერატურული კონკურსის გამარჯვებული გამოვლინდება
2016-05-27 19:00
27 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კონკურსის გამარჯვებული – 2014-2015 წლებში გამოქვეყნებული საუკეთესო ქართული რომანის ავტორი – გამოვლინდება. კონკურსის გამარჯვებული საქართველოში ყველაზე დიდი ლიტერატურული პრემიით – 10 000 ლარით დაჯილდოვდება.
ილიაუნის ლიტერატურულ კონკურსზე წელს წარდგენილი იყო 24 ქართული რომანი. იხილეთ ჩამონათვალი:

წიგნის დასახელება
ავტორი
გამომცემლობა

„განუკითხავი“
ბესიკ კეკელიძე
ავტორი

„ოსმალური მარში“
აბო იაშაღაშვილი
„დიოგენე“

„როიალ-მერი“
აბო იაშაღაშვილი
„დიოგენე“

„მესამე ნაპირი“
ლუკა ბაქანიძე
„პალიტრა L“

„დრუსილა“
ზაზა ბიბილაშვილი
„ბაკურ სულაკაურის გამომცემლობა“

„ტურისტის საუზმე“
ზაზა ბურჭულაძე
„ბაკურ სულაკაურის გამომცემლობა“

„წარმოდგენა იწყება“
ლევან ლორია
„ბაკურ სულაკაურის გამომცემლობა“

„სამხრეთის უბანი“
მარიამ ბექაური
„ბაკურ სულაკაურის გამომცემლობა“

„მსხლების მინდორი“
ნანა ექვთიმიშვილი
„ბაკურ სულაკაურის გამომცემლობა“

„აღმოსავლეთით“
თამთა მელაშვილი
„ბაკურ სულაკაურის გამომცემლობა“

„ერთი დღე სხვა პლანეტაზე“
თეა თოფურია
„ბაკურ სულაკაურის გამომცემლობა“

„ფორა“
ლევან ბერიძე
„ბაკურ სულაკაურის გამომცემლობა“

„რეალური არსებები“
თეონა დოლენჯაშვილი
„ბაკურ სულაკაურის გამომცემლობა“

„კულინარი“
ლაშა იმედაშვილი
„ბაკურ სულაკაურის გამომცემლობა“

„ბესტსელერი“
ბექა ადამაშვილი
„ბაკურ სულაკაურის გამომცემლობა“

„ორპირი თბილისი სტოკჰოლმი“
ზურა ოდილავაძე
„ბაკურ სულაკაურის გამომცემლობა“

„აპოკალიფსი“
ომარ (კაფკა) ბუცხრიკიძე
ავტორი

„სიცილია გვალვაში“
მიხეილ ანთაძე
„მწერლობა“

„ერთიც გაგვიცინე, გუინპლენ!“
ლაშა თაბუკაშვილი
„ინტელექტი“

„წამი აქა, წამი იქა“
ნინო სადღობელაშვილი
„ინტელექტი“

„მკვდარი ქვიშის უდაბნო“
გელა ჩქვანავა
„ინტელექტი“

„თევზი ორი ჩრდილით“
ხათუნა თავდგირიძე
ავტორი

„ერეკლე“
ნინო ცარციძე
ავტორი

„ორი ბილეთი სხვა მატარებელზე“
დავით ალელიშვილი
ავტორი

27 მაისს, კი მათგან საუკეთესოს შეარჩევს ილიაუნის ლიტერატურული კონკურსის ჟიური, რომლის შემადგენლობა კონფიდენციალურია. ჟიურის წევრები არიან ილიას სახელმწიფო უნივერსიტეტის პროფესორები და სტუდენტები.
ილიაუნის ლიტერატურული კონკურსის ისტორია
ილიაუნის ლიტერატურულ კონკურსს უკვე ექვსწლიანი ისტორია აქვს. 2010 წელს უნივერსიტეტის აკადემიურმა საბჭომ გადაწყვიტა, ხელი შეეწყო რომანის განვითარებისათვის საქართველოში და დააარსა პრემია საუკეთესო რომანისათვის.
პრემია 2014 წლამდე ხუთ ნომინანტზე გაიცა. 2010 წელს პრიზი აიღო აკა მორჩილაძემ (რომანისათვის „მამლუქი“), ხოლო 2011 წელს – ზაზა ბურჭულაძემ (რომანისათვის „გასაბერი ანგელოზი“). 2012 წელს პრემია არ გაცემულა, ხოლო 2013 წელს პრემია აიღეს ანა კორძაია-სამადაშვილმა (რომანისათვის „ვინ მოკლა ჩაიკა“) და ჯაბა ზარქუამ (რომანისათვის „მკითხველი უნდა მოკვდეს“).
2014 წელს ილიას სახელმწიფო უნივერსიტეტის აკადემიურმა საბჭომ მიიღო გადაწყვეტილება, ყოველ ხუთ წელიწადში ერთხელ პრემია გაცემულიყო უცხოენოვანი რომანის საუკეთესო თარგმანისათვის. გამარჯვებული შეირჩა 2010-2014 წლებში გამოცემული თარგმანებიდან და დაჯილდოვდა ზაზა ჭილაძე უილიამ ფოლკნერის რომანის – „დროშები მტვერში“ – თარგმანისთვის.
დრო: 27 მაისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზირი #32), ილიას სახელმწიფო უნივერსიტეტი
დასწრება თავისუფალია.
